KOMISSION ASETUS (EY) N:o 334/94, annettu 15 päivänä helmikuuta 1994, sianliha-alan poikkeuksellisista markkinatukitoimenpiteistä Belgiassa annetun asetuksen (EY) N:o 3337/93 muuttamisesta neljännen kerran



Virallinen lehti nro L 043 , 16/02/1994 s. 0001 - 0003

Suomenk. erityispainos Alue 3 Nide 56 s. 0048

Ruotsink. erityispainos Alue 3 Nide 56 s. 0048



KOMISSION ASETUS (EY) N:o 334/94, annettu 15 päivänä helmikuuta 1994, sianliha-alan poikkeuksellisista markkinatukitoimenpiteistä Belgiassa annetun asetuksen (EY) N:o 3337/93 muuttamisesta neljännen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 20 artiklan, sekä katsoo, että yhdellä Belgian tuotantoalueella ilmenneen klassisen sikaruton vuoksi on komission asetuksella (EY) N:o 3337/93(3), sellaisena kuin se on viimeksi muutettuna asetuksella (EY) N:o 70/94(4), toteutettu kyseisen jäsenvaltion osalta sianliha-alan poikkeuksellisia markkinatukitoimenpiteitä, eläinlääkinnälliset ja kaupalliset rajoitukset koskevat myös nuorten kahdeksan kilogramman painoisten maitoporsaiden tuottajia; tämän vuoksi olisi perusteltua sisällyttää nämä eläimet asetuksella (EY) N:o 3337/93 säädettyihin poikkeuksellisiin toimenpiteisiin; Belgian viranomaisille on annettava mahdollisuus vahvistaa porsaiden ja maitoporsaiden ostokaudet toimenpiteen moitteettoman hallinnan mahdollistamiseksi, klassisen sikaruton uuden ilmenemistapauksen seurauksena belgialaiset viranomaiset ovat helmikuun 1994 alussa laajentaneet eläinlääkinnällisiä ja kaupallisia rajoituksia koskemaan uutta vyöhykettä; 9 päivästä helmikuuta 1994 alkaen tältä vyöhykkeeltä tulevat eläimet olisi sisällytettävä asetuksella (EY) N:o 3337/93 säädettyyn ostojärjestelmään, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3337/944 seuraavasti: 1) Muutetaan 1 artikla seuraavasti: a) korvataan 1 kohta seuraavasti: "1 22 päivästä marraskuuta 1993 alkaen belgialaisen interventioelimen on ostettava: - eläviä porsaita, joiden keskimääräinen paino erää kohden on vähintään 110 kilogrammaa, - porsaita, joiden keskimääräinen paino erää kohden on vähintään 25 kilogramma, - maitoporsaita, joiden keskimääräinen paino erää kohden on vähintään 8 kilogrammaa ja jotka ovat erikoistuneiden ja toimivaltaisten viranomaisten hyväksymien 'maitoporsastuottajien` tuottamia." b) korvataan 2 ja 3 kohdassa sana "porsas" sanoilla "porsaat ja maitoporsaat". 2) Muutetaan 2 artikla seuraavasti: a) korvataan 1 kohdassa sana "porsaat" sanoilla "porsaat ja maitoporsaat"; b) lisätään seuraava 3 kohta: "3 Belgian toimivaltaisilla viranomaisilla on lupa vahvistaa kaudet, joiden aikana porsaat ja maitoporsaat on ostettava." 3) Lisätään 4 artiklaan seuraava 3 kohta: "3 Maitoporsaiden ostohinnaksi tilalta lähdettäessä vahvistetaan 23 ecua päätä kohden. Kun keskipaino erää kohden on pienempi kuin 8 kilogrammaa mutta suurempi kuin 7,6 kilogrammaa, ostohinta on 19,5 ecua päätä kohden." 4) Korvataan 6 artiklan toisessa luetelmakohdassa sana "porsaat" sanoilla "porsaat ja maitoporsaat". 5) Korvataan liite I tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 9 päivästä helmikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä helmikuuta 1994. Komission puolesta René STEICHEN Komission jäsen (1) EYVL N:o L 282, 1.11.1975, s. 1 (2) EYVL N:o L 129, 11.5.1989, s. 12 (3) EYVL N:o L 299, 4.12.1993, s. 23 (4) EYVL N:o L 12, 15.1.1994, s. 21 LIITE "LIITE I Osa 1 a) Alueen osa: 1) Torhoutin ja Zedelgemin kunnista, joka sijaitsee valtatie A 17:n itäpuolella; 2) Oostkampin kunnasta, joka sijaitsee valtatie A 17:n itäpuolella ja valtatie E 40:n eteläpuolella; 3) Beernemin kunnasta, joka sijaitsee valtatie E 40:n eteläpuolella; 4) Aalterin kunnasta, joka sijaitsee valtatie E 40:n eteläpuolella ja valtatie N 37:n länsipuolella; 5) Ruiseleden kunnasta, joka sijaitsee valtatie N 37:n länsipuolella; 6) Tieltin kunnasta, joka sijaitsee valtatie N 37:n pohjoispuolella; 7) Pittemin kunnasta, joka sijaitsee valtateiden N 37 ja N 35 pohjoispuolella; 8) Ardooien kunnasta, joka sijaitsee valtatie N 35:n pohjoispuolella; 9) Lichtervelden kunnasta, joka sijaitsee valtatie N 35:n pohjoispuolella valtatie A 17:n itäpuolella; b) Wingenen kunnan alue. Osa 2 a) Osa Maldegemin kunnan alueesta, joka sijaitsee seuraavien teiden eteläpuolella: De Meeuslaan F., Schautenstraat, Bogaardestraat ja N 9; b) Osa Eeklon, Waarschootin ja Zomergemin kuntien alueesta, joka sijaitsee valtatie N 9:n eteläpuolella. c) Osa Lovendegemin kunnan alueesta, joka sijaitsee: 1) valtatie N 9:n eteläpuolella Bredestraatkouterin risteykseen asti; 2) Bredestraatkouterin, Molendreefin, Diepestraatin ja Lobrugin länsipuolella; 3) Lostraatin pohjoispuolella. d) Osa Nevelen kunnan alueesta, joka sijaitsee 1) Lostraatin, Eikendreefin, Stationsstraatin, Dorpin, Vosselarestraatin länsipuolella valtatie E 40:lle asti; 2) valtatie E 40:n pohjoispuolella. e) Osa Aalterin kunnan alueesta, joka sijaitsee valtatie E 40:n pohjoispuolella. f) Osa Beernemin kunnan alueesta, joka sijaitsee: 1) valtatie E 40:n pohjoispuolella Wingenesteenwegin risteykseen asti; 2) Wingenesteenwegin, Stationsstraatin, Scherpestraatin, Beernemstraatin, Knesselarestraatin itäpuolella Hoogstraatin risteykseen asti ja Hoogstraat maakunnan rajalle asti."